《信庵赵少保挽诗 其三》
宋代·林希逸

百万频年战虎貔，神驰漠北到洮西。空馀八阵江头石，未见一丸关上泥。

守父训辞黄阁去，负时名与紫岩齐。河山收此英灵气，下马千年看墓题。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。